วันที่14สิงหาคมมีเพศสัมพันธ์กับเเฟนเเบบไม่ป้องกันหลังประจำเดือนหายทันทีเเต่ยังมีเลือดซึมนิดหน่อยเป็นจุดๆหลังจากนั้นวันที่15สิงหาคมได้ทานยาคุมฉุกเฉินภายในเวลา17-18ชั่วโมงผ่านมา6วันไม่มีอาการอะไรจนวันที่20สิงหาคมเป็นวันที่6มีเลือดไหลคล้ายประจำเดือนก่อนมีเมือกขาวๆติด(ไม่เเน่ใจ)ปริมาณเยอะพอสมควรจะท้องไหมคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปแต่หากเลย 7 วันไปแล้ว โอกาสที่จะตั้งครรภ์นั้นมีได้ โดยหากได้ทานยาไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะหลังจากนั้น 6 วัน หากได้มีเลือดออกมา เลือดที่ออก ก็น่าจะเป็นเลือดที่เกิดจากผลของยา ไม่ใช่ประจำเดือน เพราะประจำเดือนเพิ่งมาไปไม่นานค่ะ ซึ่งก็ไม่ได้อันตรายอะไรค่ะ ส่วนประจำเดือนในรอบถัดไป ก็อาจมาในช่วงเวลาเดิม หรือมาช้ากว่าปกติได้ค่ะส่วนเรื่องการตั้งครรภ์ หากจะให้แน่นอน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ